169 



vendige Muldyr til at ride paa og sex til at bære deres Rejse- 

 gods; dette var dog kun Halvdelen af de Lastdyr, som be- 

 høvedes; men da de holdt det for fordelagtigst at gjøre Ind- 

 kjøbet af de øvrige Muldyr fjernt fra Hovedstaden, sendte de 

 den sværeste Del af deres Gods søværts til Havnen Santos, 

 hvorfra de afhentede det, saa snart de paa deres Vej havde 

 naaet den nogle .Mil derfra liggende By Sao-Paulo, og anskaffede 

 dernæst de manglende Lastdyr i Byen Såo-Carlos de Campinas, 

 som de havde valgt til Standkvarter under den første Regntid 

 paa deres Rejse. Her fuldstændiggjorde de desuden deres nu 

 ret anselige Karavanes Personale ved at fæste en Opsynsmand, 

 en saakaldt Arrieiro, som havde tjent i samme Egenskab paa 

 Langsdorffs Rejse og deraf var Riedel bekjendt; Lund havde 

 allerede i Rio taget en Neger i Tjeneste, som havde været den 

 preussiske Rejsende Sellows Slave og fulgt ham paa hans 

 Rejser, men var bleven frigivet i Følge en testamentarisk Be- 

 stemmelse ved hans ulykkelige Død. Vore Rejsende vare saa- 

 ledes nu i alle Henseender vel udrustede til deres udstrakte 

 Rejse; Riedel, hvem den russiske Regjering havde stillet meget 

 rigelige Pengemidler til Raadighed, medførte en dobbelt saa 

 stærk Udrustning som Lund; da botaniske Studier og Ind- 

 samlinger desuden vare de væsentlige Formaal for Rejsen, 

 indskrænkede Lund sine zoologiske Indsamlinger til Insekter og 

 Smaafugle, men af disse sidste samlede han ogsaa et ikke ube- 

 tydeligt Antal, som han senere, i 1839, skjænkede til det 

 daværende Kgl. Naturhistoriske Museum. 



Lund førte paa Rejsen en nøjagtig Dagbog, som han nogle 

 Aar før sin Død har foræret vort Selskabs Medlem, Dr. E. Warming, 

 og som denne venskabeligt har tilladt mig at benytte. Rejseruten 

 lader sig saaledes angive Dag for Dag; det vilde imidlertid føre for 

 vidt at gjøre det; det vil her være tilstrækkeligt at sige, at Rejsen 

 gav ham et i alle Henseender tilfredsstillende Udbytte, og at den 

 overensstemmende med den lagte Plan gik over Byerne Bananal, 

 Taubaté og Såo-Paulo til Såo-Carlos de Campinas og derfra 



